CELEX: 32010B0534
Language: sl
Date: 2010-05-05 00:00:00
Title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske agencije za železniški promet za proračunsko leto 2008

25.9.2010   
            
            
               SL
            
            
               Uradni list Evropske unije
            
            
               L 252/178
            
         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske agencije za železniški promet za proračunsko leto 2008
   (2010/534/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za železniški promet za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za železniški promet za proračunsko leto 2008 z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske agencije za železniški promet (3), zlasti člena 39,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za promet in turizem (A7-0084/2010),
   
               1.
            
            
               podeli razrešnico izvršnemu direktorju Evropske agencije za železniški promet glede izvrševanja proračuna agencije za proračunsko leto 2008;
            
         
               2.
            
            
               navaja svoje pripombe v spodnji resoluciji;
            
         
               3.
            
            
               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za železniški promet, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Jerzy BUZEK
      
      
         
            Generalni sekretar
         
         Klaus WELLE
      
   
   
      (1)  UL C 304, 15.12.2009, str. 89.
   
      (2)  UL L 248, 16.9.2002, str. 1.
   
      (3)  UL L 164, 30.4.2004, str. 1.
   
      (4)  UL L 357, 31.12.2002, str. 72.
    ---documentbreak--- 
   
               25.9.2010   
            
            
               SL
            
            
               Uradni list Evropske unije
            
            
               L 252/179
            
         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske agencije za železniški promet za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za železniški promet za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za železniški promet za proračunsko leto 2008 z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske agencije za železniški promet (3), zlasti člena 39,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za promet in turizem (A7-0084/2010),
   
               A.
            
            
               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,
            
         
               B.
            
            
               ker je Parlament 23. aprila 2009 izvršnemu direktorju Evropske agencije za železniški promet podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep Parlamenta o razrešnici, med drugim:
               
                           —
                        
                        
                           na osnovi poročila Računskega sodišča za leto 2006 ugotovil, da je končni proračun agencije za proračunsko leto 2007 znašal 16 600 000 EUR, vključno z rezervo 1 900 000 EUR; poleg tega ugotovil, da je bilo treba ob koncu leta 2007 preklicati 3 400 000 EUR, vključno z rezervo, in da je bilo poleg tega v leto 2008 prenesenih 2 700 000 EUR,
                        
                     
                           —
                        
                        
                           izrazil zaskrbljenost zaradi ugotovitve Računskega sodišča, da več kot 35 % dokončnih odobrenih sredstev ni bilo porabljenih, kar po mnenju Računskega sodišča kaže na to, da v postopkih agencije za načrtovanje in sestavo proračuna obstajajo hude pomanjkljivosti,
                        
                     
                           —
                        
                        
                           pozval agencijo, naj na podlagi člena 15(5) Uredbe (ES, Euratom) št. 2343/2002 dosledno vodi gotovinsko poslovanje, da se likvidna sredstva na računu omejijo izključno na ustrezno utemeljene potrebe, in naj posveti posebno pozornost izboljšanju svojega gotovinskega poslovanja;
                        
                     
         
               1.
            
            
               pozdravlja dejstvo, da je Računsko sodišče ugotovilo, da so letni računovodski izkazi agencije za proračunsko leto 2008 zanesljivi in da so z njimi povezane transakcije kot celota zakonite in pravilne;
            
         
               2.
            
            
               ugotavlja, da je agencija iz proračuna Unije za leto 2008 prejela 18 000 000 EUR za odobritve za prevzem obveznosti in odobritve plačil;
            
         
      Uspešnost
   
   
               3.
            
            
               zahteva, da agencija v razpredelnici, ki se priloži prihodnjemu poročilu Računskega sodišča, predstavi primerjavo med rezultati, doseženimi v letu, ki ga obravnava razrešnica, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost agencije v vmesnem obdobju;
            
         
               4.
            
            
               poudarja, da je za agencijo zelo pomembno, da v svojih načrtih določi cilje SMART in kazalnike RACER, da bo lahko ocenila svoje rezultate; je seznanjen z izjavo agencije, da je te pripombe upoštevala v svojem programu za leto 2009; poziva agencijo, naj poleg tega premisli o uvedbi Ganttovega diagrama v načrtovanje vseh svojih operativnih dejavnosti, ki bi omogočal strnjen prikaz časa, ki ga vsak uslužbenec porabi za posamezne projekte in spodbujal pristop, usmerjen k doseganju rezultatov;
            
         
               5.
            
            
               je seznanjen z ugotovitvijo Računskega sodišča, da ima agencija dodatne stroške zato, ker svoje dejavnosti opravlja na dveh lokacijah (Valenciennes in Lille);
            
         
      Prenos odobrenih proračunskih sredstev
   
   
               6.
            
            
               je seznanjen z ugotovitvijo Računskega sodišča, da je bilo v leto 2009 prenesenih več kot 4 100 000 EUR, od tega približno 3 900 000 EUR za upravne odhodke in odhodke iz poslovanja (to je 57 % letnih proračunskih sredstev iz naslovov II in III); poudarja, da takšno stanje kaže na to, da ima agencija težave pri načrtovanju dejavnosti in proračuna zanje;
            
         
      Postopki oddaje javnih naročil
   
   
               7.
            
            
               izraža zaskrbljenost zaradi pomanjkljivosti v postopkih javnih naročil, ki jih je razkrila revizija Računskega sodišča;
            
         
               8.
            
            
               čestita agenciji, da je pripravila akcijski načrt za odpravo pomanjkljivosti v postopkih javnih naročil, ki jih je odkrilo Računsko sodišče in ki zmanjšujejo preglednost teh postopkov;
            
         
      Notranja revizija
   
   
               9.
            
            
               potrjuje, da je bilo od leta 2006 do danes uresničenih 32 od 36 priporočil službe za notranjo revizijo; od štirih priporočil, ki so še v procesu izvajanja, je eno „kritično“, tri pa so „zelo pomembna“; zato poziva agencijo, naj uvede določene standarde notranjih kontrol za bančne podpise, ločitev nalog, občutljiva delovna mesta in vzdrževanje pooblastil za prenos;
            
         
               10.
            
            
               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.
            
         
      (1)  UL C 304, 15.12.2009, str. 89.
   
      (2)  UL L 248, 16.9.2002, str. 1.
   
      (3)  UL L 164, 30.4.2004, str. 1.
   
      (4)  UL L 357, 31.12.2002, str. 72.
   
      (5)  UL L 255, 26.9.2009, str. 167.
   
      (6)  Sprejeta besedila, P7_TA(2010)0139 (glej stran 241 tega Uradnega lista).